**OBRAZLOŽENJE PRIJEDLOGA FINANCIJSKOG PLANA**

**ZA RAZDOBLJE 2023. -2025.**

**(proračunski korisnik)\_\_\_\_\_\_OSNOVNA ŠKOLA STRAHONINEC\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* **UVOD**
* Osnovna škola Strahoninec je odgojno obrazovna ustanova čiji se rad temelji na Godišnjem planu i programu i Školskom kurikulumu. Nastava je organizirana u dvije smjene u petodnevnom radnom tjednu. Redovna, izborna, dodatna i dopunska nastava izvode se prema nastavnim planovima i programima koje je donijelo Ministarstvo znanosti i obrazovanja, operativnom godišnjem izvedbenom odgojno-obrazovnom planu i programu te Školskom kurikulumu.
* Osnovnu školu Strahoninec u 2022./2023. školskoj godini polazi 398 učenika raspoređenih u 17 razrednih odjela, 9 razrednih odjela u razrednoj i 8 u predmetnoj nastavi. Broj djelatnika koji brinu o učenicima isti je kao i prethodne godine. Školska zgrada je smještena u centru Strahoninca, Čakovečka ulica 55, a korisna školska površina je 1600 m². Škola je 21. prosinca 2018. godine dobila na korištenje dvodijelnu školsku sportsku dvoranu, korisne površine 1 200 m², koja zadovoljava sve potrebe učenika škole, a i lokalne zajednice. U šk. god. 2022./2023. škola provodi PRODUŽENI BORAVAK za učenike 1.,2. i 3.razreda.
* Zacrtani cilj Škole jest razvijati kvalitetno obrazovanje za sve naše učenike, koje se temelji na primjeni suvremenih metoda učenja i poučavanja. Uz kvalitetnu redovnu i izbornu nastavu, škola nudi učenicima više od dvadeset izvannastavnih aktivnosti, projekte i izvanučioničku nastavu tijekom cijele školske godine.
* Prioritet škole je kvalitetan odgoj i obrazovanje naših učenika što ostvarujemo stalnom brigom i zapošljavanjem stručnih kadrova i njihovim usavršavanjem (stručni skupovi, seminari, aktivi, multilateralna školska partnerstva) poticanjem učenika na kontinuirani rad u redovnoj nastavi, uključivanjem u izvannastavne i izvanškolske aktivnosti i na taj način poticanje na kreativnost uključivanjem učenika u natjecanja, od školskih (uključena trećina učenika škole), do županijskih i državnih razina uključivanjem učenika u različite manifestacije i projekte u kojima se potiče timski rad i suradnički kreativni pristup poticanjem učenika na očuvanje prirode i brigu o zdravom okolišu radom u preventivnim programima svih vrsta, prevencije od alkohola, pušenja, droga, klađenja, građanskim i zdravstvenim odgojem, sudjelovanjem u EU projektu Erasmus KA1.
* Daje se pregled financijskih sredstava po programima:

|  |  |  |  |  |
| --- | --- | --- | --- | --- |
| Naziv programa iz Proračuna | Proračun  2022. | Plan  2023. | Projekcija 2024. | Projekcija 2025. |
| PRODUŽENI BORAVAK | 31.588 | 55.744 | 55.744 | 55.744 |
| ŠKOLSKA SHEMA | 3.982 | 2.654 | 2.654 | 2.654 |
| ASISTENTI – ŠKOLE JEDNAKIH MOGUĆNOSTI | 9.821 | 10.619 | 10.619 | 10.619 |
| TEHNIČKA PODRŠA | 1.274 | 1.274 | 1.274 | 1.274 |
| PROJEKTI – ERASMUS KA1 | 32.568 | 13.272 | 13.272 | 13.272 |